Valtioneuvoston päätös eräiden Raaseporin tuomiokuntaan kuuluvien käräjäkuntien uudelleen muodostamisesta
Suomen asetuskokoelma 414/1953.

Valtioneuvoston päätös

eräiden Raaseporin tuomiokuntaan kuuluvien

käräjäkuntien uudelleen muodostamisesta.

Annettu Helsingissä 29 päivänä lokakuuta 1953.



  Valtioneuvosto on oikeusministeriön esittelystä määrännyt, että 1 päivästä heinäkuuta 1954 muodostetaan Raaseporin tuomiokuntaan kuuluvat Karjaan ja Snappertunan kuntien ja Karjaan kauppalan käräjäkunta sekä Pohjan, Tenholan ja Bromarvin kuntien sekä Tammisaaren maalaiskunnan käräjäkunta uudelleen siten, että edelliseen tulevat kuulumaan Karjaan ja Pohjan kunnat sekä Karjaan kauppala ja jälkimmäiseen Tenholan, Bromarvin ja Snappertunan kunnat sekä Tammisaaren maalaiskunta.

Samalla valtioneuvosto on määrännyt, että tämä järjestely ei aiheuta muutosta käräjäkuntien kielelliseen jaoitukseen.

Helsingissä 29 päivänä lokakuuta 1953.

Oikeusministeri Sven Högström.

Hallitusneuvos Urho Miettinen.

</div>

Tuomiokunnat